AlmaznayaGroza/cyrillic-language-classification huggingface dataset:
5. авґуст

5. авґуст - 217. день рока (218. в переступнім роцї) в ґреґоріаньскім календарю. До кінце рока оставать 148 днїв. == Подѣи == 1772 - в Петербургу (быв 25. юл Юлианского календаря) Россия, Австрия и Пруссия подписали договор о роздѣлѣ Польщи; при тому Россия достала землѣ днешной восточной Бѣлоруси, Австрия - Галичину по Збруч, а Пруссия сѣверну Польщу == Уродили ся == 1877 - Антоний Бобульскый, писатель, драматик и выдаватель на Подкарпатской Руси. 1912 - Силвестер Саламон, священик и поет з войводинскых Русинох 1930 - Нил Армстронг, америцкый астронавт, первый чоловѣк, што выступив на Мѣсяць. == Умерли == 1995 - Кирил Галас, поет, педагог, лингвиста, литературознатель

Source: original
Хохлы (Орловска область)

Хохлы́ (рус. Хохлы) - село у Новосільскӯм районови, Орловской области, Росії. == Ґеоґрафія == Село є на рунині у богатӯв на руду земли у 6 км уд села Хворостянка. == Історія == Село основали Малороссійскі переселенці козакы, село ся называло Иржию̄в хутор (Елизаветин хутор). Назва «Хохлы» прийшла ид селови из формы назывкы. == Обывательство == У селі на 2010 рӯк живе 11 людий. == Удкликованя == Тоты даны суть часточно або цалком основаны на перекладї статї Хохлы (Орловская область) на Російськӯв Вікіпедії (чісло ревізії не было становлене).

Source: original
Монґольска ріша

Монґольска ріша была другов найвекшых ріш в історіях людства. Екзістовала в 13. і 14. сторочу і в добі свого найвекшого розмаху овладала теріторії о плосї 33 000 000 км2 (22 % сушы). Під монґольсков владов жыло коло 100 міліонів жытелїв. Монґольска ріша выникла в роцї 1206, коли Темуджін зъєднотив роскыршены монґольскы кменї і став ся Чінґізханом ("найвысшым пановником"). Чінґізхан започав могутнов експанзіёв, при котрій была добита Китай, Середня Азія, Перзія, Кавказ і Выходна Европа. В роцї 1241 ся монґольскы войска находили і на Мораві і в Угорьску. Монґолы ся тыж пробовали добити Індію, Японію, Яву і Еґіпет, але безуспішно. При монґольскых атаках вмерло веце як 40 міліонів людей.

Source: original
Жак Оффенбах

Жак Оффенба́х, фр. Jacques Offenbach; * 20. юн 1819, Келн - † 5. октобер 1880, Париж - французскый композитор, театралный диригент, виолончелиста, импресарио, закладатель и выникаючый представитель французской опереты. == Живот и творба == Походив з жидовской родины, отець му, Исаак Юда Ебершт з Оффенбаха на Майнѣ, быв кантор и гуслиста в синагозѣ а дѣтвака од 6 рокы приучив ку гуслям а од 9 рокы ку виолончелу. Жак зо старшым братом и сестров одтогды уже выступовали публично яко родинне трио. Од року 1833 дав го отець учити ся на конзерваторию до Парижа. Париж быв тогды музыкальный центер Европы. Оффенбах вшак учив ся на Парижской конзерватории лем рок, а пак скусив хлѣб вольного умѣлця яко композитор и виолончелиста. Концертовав по Западной Европѣ, а первый успѣх добыв в Лондонѣ, де выступовав перед Кралицьов Викториев и принцом Албертом (1844). В роках 1850-1855 быв кадровым композитором и диригентом театра Комеди Франсез, а в роках 1855-1862 провадив властный театер Буфф Паризьен в Парижу не лем як его директор, але и композитор, и диригент и режисер. В театрѣ ся представляли курты музично-театралны сцены на 3-4 актеры, едноактовы опереты, а од року 1858 повноформатны опереты. Ту Оффенбах створив и представив едну з лѣпшых своих оперет, Орфея в пеклѣ (1858), котра стала ся остроумнов пародиев на традичну оперу и на французске буржуазно-аристократичне сполоченство. Творчость Оффенбаха зыскала найвекшый успѣх в 60-х роках, але и зоз добрыма зысками не знав добрѣ газдовати и его театер закончив финансовым крахом (1875). По програной франко-прусской войнѣ (1870-1871) в Парижу упадать интерес ку оперетной музицѣ. Оффенбах скусив глядати проспериту в США (1876-1877), без очевидного успѣху: о побытѣ в США написав книгу Запискы путуючого музиканта (Notes d'un musicien en voyage, 1877). В послѣдны рокы живота композитор переживать новый розцвѣт творчости. В тоты рокы написав лирико-фантастичну оперу Казкы Гоффмана, котру завершив лем про клавир. == Главнѣйшы дѣла == Оффенбах написав понад 100 музично-театралных дѣл, переважно оперет. Ачей, найславнѣйшыма суть: опереты Орфей в пеклѣ (Orphée aux enfers, 1858), Прекрасна Гелена (La belle Hélène, 1864), Парижскый живот (La vie parisienne, 1866), Велика герцогыня Геролштейнска (La grande duchesse de Gérolstein, 1867), Перикола (La Périchole, 1868), Збойници (Les brigands, 1869) и опера Казкы Гофмана (Les contes d'Hoffmann, 1880). == Жерела и одказы == Орелович А.А. (1978). Оффенбах (по русскы). //Музыкальная энциклопедия (гл. ред. Келдыш Ю.В.). Москва: Советская энциклопедия. pp. 136-139. ОФФЕНБАХ, ЖАК (по русскы). Энциклопедия «Кругосвет». [перевірено 2019-06-19].

Source: original
Христология

Христология, од грец. Χριστος Христос + λόγος учѣня - роздѣл христианской теологии, штудируючый особу и земный живот Исуса з Назарета, стотожньованого з другов особов Святой Тройцѣ, Богом-Сыном. Христология ся зачала формовати уже в апостолской добѣ (I. стороча), о том свѣдчать закладны про христологию тексты Нового Закона. В добѣ Вселенскых соборох (IV. - VIII. стороча) христология достала догматизовану форму в процесѣ конфронтации з розличныма еретичныма учѣнями. В христологичных поглядах меджи розличныма Церквами и теологами доднесь екзистують сериозны роздѣлы. == Жерела и одказы == Давыдов И. П.: Христология // Энциклопедия религий / Под ред. А.П. Забияко, А.Н. Красникова, Е.С. Элбакян. - М.: Академический Проект, Гаудеамус, 2008. - 1520 с. (ISBN 978-5-8291-1084-0 Академический Проект) (ISBN 978-5-98426-067-1 Гаудеамус), сс. 427-428. русс.

Source: original
Апликованы наукы

Апликованы наукы суть такы, котры на основѣ законох, окресленых фундаменталными науками, штудирують конкретны формы прояву тых законох, хосенны про рѣшѣня актуалных проблем социалного и практичного характера. Апликованы наукы не лем выхосновують резултаты фундаменталных наук, але и мають хосенный обернутый вплыв на фундаменталны наукы, понеже их фундаменталны резултаты можуть быти реализованы на практицѣ лем через апликованы наукы, а объективным критериом ефективности фундаменталных наук поважуе ся не лем добытя базовых знань за объективный свѣт, але и реална або хоть лем перспективна можность практичного схоснованя тых знань. На одплату, апликованы наукы свою ефективность указують подля мѣры задоволѣня практичных потреб, социалного очекованя. == Жерела и одказы == Мороз О.: Фундаментальні і прикладні науки. // Філософський енциклопедичний словник / В. І. Шинкарук (голова редколегії) та ін. - Київ : Абрис, 2002. - 742 с. ISBN 966-531-128-X Сс. 694-695.Доступно онлайн

Source: original
Азоры

Азо́ры (порт. Açores МФА: [ɐˈsoɾɨʃ]) - архипелаг зоз 9 векшых островох в Атлантичном океанѣ, подля юрисдикции автономный регион Португалии, оддаленый од материка около 1400 км, з административным центром Понта Делгада (Ponta Delgada) на найвекшом островѣ Сао Мигел (São Miguel). == География == Азоры ся простерають од сѣверозапада на юговосток на 644 км. В архипелаге окрем 9 векшых островох суть даколько необываных рифох. Островы суть вулканичного походжѣня, высша точка - вулкан Пику на едноменном островѣ, 2351 м н. м., много термалных и минералных жерел. Клима субтропична, океанична, з малыма амплитудами температур. Середня температура януара ≈14 °С, юла ≈22 °С. Атмосферичны выпады рочно 700-800 мм. Азоры суть в области повышеного атмосферичного тискнѣня (Азорскый антициклон). == История == Азоры познавали уже Картагеняне, а в року 1427 их наново объявили Португалцѣ. Первый автономный штатут быв схваленый в року 1895. В року1976 Азоры зыскали самоурядованя (автономию), штатны символы (герб, застава), властны органы влады и легислативы. == Интересны факты == Во водѣ озера Фурнаш на островѣ Сао Мигел, горячой од вулканичного тепла, мож варити страву. На Азорах од року 1951 находить ся военна авиабаза НАТО. == Жерела и одказы == Капланов Р. М. АЗОРСКИЕ ОСТРОВА // Большая российская энциклопедия. Том 1. Москва, 2005, стр. 300 Верзия: 2016. Одчитане: 16.09.2020 русс. Azores. Encyclopædia Britannica. December 18, 2019. [перевірено 2020-09-16]. англ. Statistics Portugal. ine.pt. [перевірено 2020-09-16]. англ.

Source: original
Карловицкый мир

Карловицкый мир - мирова догода, подписана 26. януара 1699 на Карловицком конгресѣ меджи членами Священной лигы (Священна римска империя, Венецка република, Русске царство и Рѣчь Посполита) з едной стороны и Османсков империев з другой стороны. Догварькы ся зачали в октобрѣ 1698 при посередництвѣ Англии и Нидерландох. Через выниклый конфликт интересох членох коалиции Карловицкый мир склав ся зоз сепаратных догод меджи нима и Османсков империев, а Россия подписала лем примирѣня на два рокы, а остаточне урегулованя было досягнуте Константинопольскым миром (1700). Австрия достала такой вшитку територия Мадярского кральовства (без малонаселеной части уже одвойованого Темеша, котру вернули Османам), Княжество Ардял, Хорватию и Славонию. Карловицкий мир обернув Австрию на едну з великых европскых держав. Рѣчь Посполита достала назад Подолию з твердыньов Камянець, але вернула Османам заяты скорше молдавскы територии. Венецка република достала Морею (Пелопонез), часть Далмации и островы, котры завойовала. Карловицкый мир поклав конець османской експанзии в Европѣ и зачаткови вытѣснѣня Османох з континента. == Жерела и одказы == Treaty of Carlowitz, Europe, 1699. Encyclopædia Britannica. January 19, 2020. [перевірено 2020-12-15]. англ. Константинов В. Ю.: Карловицькі мирні договори 1699 // Українська дипломатична енциклопедія: у 5-ти т. / редкол.: Д. В. Табачник (голова) та ін. - Харків: Фоліо, 2013 - ISBN 978-966-03-6609-1 укр. Том 2, cс. 438-439.

Source: original
Головне місто

Головне місто або століця є адміністратівным середовищом даякой теріторії, тіпічно штату або векшого адміністратівного цїлку. Звычайно іде о резіденцію влады і далшых вызначных інштітуцій даной теріторії. Во векшынї припадів є головне місто тыж вызначным обходным і културным середовищом ці транспортным узлом. Часто іде о найвекше місто на тій теріторії. Місто може быти тыж значіть як економічне або културне головне місто реґіону. То може назначовати, же місто ся робить найвекшу економічну або културну актівіту або ёго векшына людей відять як тыж центром. В дакотрых припадах мають країны веце як єдне головне місто або центер країны є в іншім містї як є головне місто: Амстердам, головне місто Голандії, не є містом влады. Тото є в Газї.

Source: original
1802

1802 рік подля ґреґоріаньского календаря - непереступный рік, котрый ся зачінав у пятніцу. То є 1802 рік нашого лїточіслїня, 802 рік 2. тысячроча, 2 рік XIX. стороча, 2 рік 1-го десятьроча XIX. стороча, 3 рік 1800-х років. == Уродили ся == 4. май (22. апрѣль Юл. кал.) - Юрий Венелин, российскый и болгарскый историк и публициста, еден из основательох славистикы. == Умерли == 24. септембра - Александр Радищев, русскый прозаик, поет, филозоф-материалист, зачинатель револучных традиций в русской литературѣ.

Source: original
Леленц

Леленц - державна або публична установа про воспитаня дѣти-сирот до 3-х рочного вѣку. По досягнутю трирочного вѣку неусыновлены хованцѣ леленца переходять до сиротинцьох. В Мадярском кральовствѣ дѣтину мож было оддати до леленца тайно або анонимно. Подля закону з року 1901 отворили 18 леленцы, але пак леленц в Севлюши реорганизовали во школу-интернат и так зостав еден столичный и 16 вѣдицкых, з котрых еден быв в Мукачовѣ, од року 1903 каждый рок принимали 13-15 тысяч дѣти. В мукачовском леленцу в року 1912 было 2248 дѣти, што было ниже середнього числа по кральовству (3172). == Жерела и одказы == Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911-1935. Дом ребенка. //Казахстан. Национальная энциклопедия, т. 2.Гл. ред. Б. Аяган. - Алматы: Главная редакция «Казак энциклопедиясы», 2005 - 560 с. ISBN 9965-9746-3-2 C. 192.

Source: original
Чертеж

Чертеж - слово валашско-русинского роду, звязане з архаичным газдованьом в лѣсовых масивах. Означать оно вычищене мѣсто в лѣсѣ (орташ). Може оно означати поляну в горском лѣсѣ (лаз). Такы вычищены поляны были хоснованы або як паствиска, або як мѣста про закладаня новых сел. Алтернативна етимология - "найстаршы российскы мапы з XVI. ст., створены подля описох подорожных" (пор. русс. чертёж) - не може быти валушне про тот припад, бо иде о топонимы, намного старшы. == Населены пункты == Чертеж - село в Подкарпатском воеводствѣ в Польщи Чертеж - осада в Подляшском воеводствѣ в Польщи Чертеж - село Жидачовском районѣ Львовской области Украины Чертеж - село в Ужгородском районѣ Закарпатской области Украины Чертеж - осада в Хустѣ Закарпатской области Украины == Горскы верхы в Польщи == Чертеж - верх в Бескидѣ Сандецком (Любовнянской Верховинѣ) Чертеж - верх в Пенинах Чертеж - верх в Бескидѣ Низком Чертеж - верх в Бещадах (Буковскых Верхах) == Жерела и одказы == Jarosław Horoszczak. Словник лемківско-польскій / польско-лемківскій. Rutenika. Warszawa 2004. == Референции == Тоты даны суть часточно або цалком основаны на перекладї статї Чертеж на польскій Вікіпедії.

Source: original
Македонцѣ

Македо́нцѣ, cамоназва макед. маке́донци - южнославянскый народ, обываючый Сѣверну Македонию (1,4 млн. особ), а тыж росширеный в диаспорѣ в розличных державах свѣта. == История и култура == Походжѣня Македонцѣ въедно з иншыма южнославянскыма племенами появили ся на Балканском полуостровѣ в VI. сторочу в порѣчу Вардара и в Охридской котлинѣ и поступно асимиловали мѣстне илиро-фракийске обывательство. Перебываючи в середновѣку в Болгарии, Византии, Сербии, дознали културного вплыву тых народох. Писемство Писемство на основѣ кирилицѣ, въедно з христианством. Литературный язык македонскый сформовав ся в зачатку XX. стороча. Вѣра Подля вѣры суть роздѣлены на православных (68%) и могамеданох-сунитох (30%), суть тыж римо- и греко-католици. Христианство прияли в IX. сторочу, ислам - од XIV. стороча, коли трафили под владу Османской империи. Култура Традичне газдовство: земледѣлство, овоцинарство, скотарство. Характерна архитектура: штокова хыжа з необываным газдовскым партером и нависаючым над ним обываным штоком. == Жерела и одказы == Всемирная история в датах и событиях. Москва: ОАО Изд-во «Радуга», 2002 ISBN 5-05-005005-7 - Chronologie universelle/ Paris: Larousse, 1997 ISBN 03-521229-0 С. 115. русс. МАКЕДОНЦЫ // Большая российская энциклопедия. Том 18. Москва, 2011, сс. 537-539. Македонцы (по русскы). Большая российская энциклопедия. 2004. [перевірено 2020-01-17]. Тишков В. А. (гл. ред.): Народы и религии мира. Энциклопедия. - М.: Большая Российская энциклопедия, 1999. - 928 с: ил. ISBN 5-85270-155-6 Сс. 309-310. русс.

Source: original
Барон Мюнхаузен

Барон Мюнхаузен - фиктивна особа, литературна постава, створена нѣмецкым писательом Рудолфом Ерихом Распе, але тот литературный образ е звязаный з особов реално жившого нѣмецкого шляхтича, реалного барона Мюнхаузена, властным меном нѣм. Karl Friedrich Hieronymus Freiherr von Münchhausen. Реална особа Реалный барон Мюнхаузен родив ся 11. мая 1720 в Боденвердеру тогдышной землѣ Гановер, днесь Нижня Саксония, умер тыж там 22. фебруара 1797. Быв на службѣ в российском войску в роках войны з Турками (1735 - 1739), а пензионованый в року 1760, жив во свойом родинном маетку яко дробный шляхтич. Став ся славным на цѣлу землю Гановер яко росповѣдач необычайных историй о свойой службѣ в России и пригодах вояцкых, ловецкых и шпортовых. В роках 1781 - 1783 появила ся книжка Vademecum für lustige Leute (Порадник про веселу челядь), котру приписовали барону, але дакотры з тых историй пак были найдены в намного скоршых жерелах. Литературна постава Барон Мюнхаузен в литературной подобѣ росповѣдача неправдоподобных историй родив ся в року 1785, коли в Лондонѣ на основѣ необычайных историй барона вышла книга под титулом Baron Munchausen’s Narrative of His Marvellous Travels and Campaigns in Russia (Росповѣдь барона Мюнхаузена о його чудесных путованях и пригодах в России) Книга вышла безименно, а ей автор Рудолф Ерих Распе до конця свого живота не признав ся до авторства. Уже в року 1786 другый нѣмецкый писатель, Готтфрид Август Бюргер переложив тоту книжку по нѣмецкы, а штоскоро появили ся выданя инде по свѣтѣ, найчастѣйше затитулованы як Пригоды барона Мюнхгаузена, котры стали ся свѣтовым бестселером. Мюнхаузен и днешность Меджи неправдоподобныма пригодама барона суть: лет на каноновой кули, путованя на Мѣсяць, вытягнутя самого себе за волося з мочари и подобны. В родиску барона, Боденвердеру, чинный музей, а о його пригодах напоминають статуи. Имя барона увѣчнено тыж в медицинѣ: синдромом Мюнхгаузена названа симулация хвороты, коли особа штучныма способами выволать у себе симптомы хвороты, жебы была вызнана пациентом. == Жерела и одказы == Baron Münchhausen. Encyclopædia Britannica, inc.. May 07, 2020. [перевірено 2020-05-17]. англ.

Source: original
Укріпленый район

Укрі́пленый райо́н (УР) - район авадь полоса містности, оснащены системов довгодержных и полёвых строёк у поєднанні из разными инженерными загородами тай пудготовлені на довгу и уперту оборону спеціално призначеными вӯйськами самостойно авадь у взаємодійству из общевойськовыми частями. У даякых припадках УР годен обороняти ся леш общевойськовыми вӯйськами. == Иппен позерайте == Кріпость Бастіон Равелін Плацдарм Инженерны вӯйська Мінно-зрывні загороды == Удкликованя == М.В. Ющенко. Укріпленый район // Енциклопедія історії Украйины : у 10 т. / редкол.: В. А. Смолій (голова) тай инн. ; Институт історії Украйины НАН Украйины. - К. : Научна думка, 2013. - Т. 10 : Т - Я. - С. 222. - ISBN 978-966-00-1359-9. Радянська військова енциклопедія. «ТАШКЕНТ» - ЯЧЕЙКА» // } / Маршал Советского Союза Н. В. ОГАРКОВ - председатель - М. Т. 8. - 688 с. - ISBN 00101-150. русс. Строительный фронт у годы Великой Отечественной войны

Source: original
Новинарь

Новинарь е чоловѣк, занятый в новинарствѣ, котрого служебныма повинностями суть збераня, овѣрьованя и ширѣня информаций. == Новинарь в сучасном свѣтѣ == Новинарѣ в сучасности мають поле и средства роботы не лем в новинках, але в масмедиях вообще: радио, телевизия, интернет. Од XX. стороча робота новинаря одзначать ся векшов фаховостьов, котра была овплывнена четырьма факторами: выросла организация новинарской роботы; взникла шпециална едукация про новинарьох; выдана литература о истории, проблемах, техниках масмедий; выросло розумѣня социалной зодповѣдности новинаря. == Слобода слова и новинарска етика == В розличных державах и режимах новинаре мають розличну мѣру слободы слова, зачавши од «мягкой» цензуры и самоцензуры, аж до репресий з боку влады. Вельо новинарскых организаций выдали правила и кодексы новинарской етикы, але наперек тому в сучасном свѣтѣ множать ся примѣры дезинформации, ширѣня неовѣреных або замѣрно фалшованых новин (fake news), што в значной мѣрѣ уможнено сучасныма техниками масмедий. == Безпека професии == Од року 2015 Рада Европы наштартовала програму охраны новинарства и безпекы новинарьох. Подля ей штатистик за тот час найвеце нападох на новинарьох зафиковано в России и Турции. Суть факты забивства або щезнутя новинарьох, котры выступовали з критичныма информациями: в Словакии, Украинѣ, а подля Комитета Охраны Новинарьох в добѣ 1992-2018 были забиты 1304 новинарѣ. == Жерела и одказы == Journalism. The profession. //Encyclopaedia Britannica

Source: original
Арсеній Коцак

Арсеній Коцак (світьске імя Олексій; 14. марца 1737, Великый Буковець - 12. апріля 1800, Мукачово) - автор найстаршой ґраматікы про карпатьскых Русинів. Ґрекокатолицькый священик, єромонах, педаґоґ, філозоф, теолоґ, языкознавець. == Біоґрафія == Народив ся 14. марца 1737 в селї Великый Буковець, в родинї священика Федора. Матїрь ся писала Анастазія. Першы знаня здобыв дома у сільского дяка, пак ся учів в ґімназіях в Пряшові і Шарошпотоцї. В року 1763 быв высвяченый за священика. В роцї 1767 закончів теолоґічну факулту Кошіцькой універзіты зо ступнём доктора теолоґії. В монастырї в Краснім Бродї штудовав філозофії і там і зо своїм братом Андріём вступив до чіну Василіан і прияв монаське імя Арсеній. Потім працовав як учітель в монастырьскых школах на Підкарпатю і Пряшівщінї, быв ігуменом монастырїв. Зоставив «Грамматику русскую сирѣч правила извѣщателная и наставителная о словосложеніи слова языка славенского или русскаго» (три варіанта, 1768-88), операючі ся притім о ґраматікы Мелетія Смотрицького, Лаврентия Зизанія, латиньскы ґраматікы пізного середовіка Эммануіла Алвара і Філіппа Меланхтона, ґраматіку русского языка Михаила Ломоносова. Учебник ся складать з 4 частей (орфоґрафія, просодія, етімолоґія і сінтаксіс). Єромонах Арсеній тыж написав історічну працу «Описание обителей Мараморошских древнє бывших» - о історії монастырїв Підкарпатя і поетічне церьковнославяньске дїло «Правила и Наставления», котре было друковане року 1927. В рамках баданя о Коцаковій ґраматаіцї нашов Й. О. Дзендзелівськый три далшы незнамы дїла А. Коцака а то моралістічно-дідактічный твор «Похвала о премудрости троякой во вици самоявленой» і дві філозофічны дїла «Тропус» і «Лінґуа» писаны по латиньскы. Цалково ся заховало высше 30 рукописів книг в церьковнославяньскім і латиньскім языку. Векшына мать філозофічно-теолоґічный характер, дакотры з книг мають россяг 400-600 сторінок. Находять ся в Мукачовскій монастырьскій книжніцї і в Ужгородьскій штатній універзітї. В 1798 тяжко захворїв і пришов до Мукачовского монастыря, де пізнїше, 12. апріля 1800 помер. == Література == Й. О. Дзендзелівський. Коцак Арсеній // Українська мова: Енциклопедія. - К.: Українська енциклопедія, 2000. ISBN 966-7492-07-9 Дзендзелівський Й. О., Ганудель 3. Граматика Арсенія Коцака. // Науковий збірник Музею української культури у Свиднику, т. 15, ч. 2. Пряшів. 1990. Йозафат В. Тімковіч. Letopis Bukovského monastyra (Bukovej Hory), 2004. ISBN 80-968862-7-4 == Одказы == Ієромонах Арсеній Олексій Коцак

Source: original
Сербы

Се́рбы серб. Срби - южнославянскый народ, представителѣ котрого жиють в Сербии, Чорной Горѣ, Боснии и Герцеговинѣ, Хорватии, Германии, Австрии и другых штатах. Обще число особ около 12-13 млн. Основна конфесия - православие. Сербскый язык належить ку славянской групѣ индоевропской родины. == История и култура == Сербы появляють ся на Балканском полуостровѣ в 6. сторочу. В 9. сторочу створюють сербске княжество, в 13. - 14. сторочу значно росширюють свои границѣ, але в року 1389 терплять поражку на Косовом Поли и на пять сторочи трафляють под владу Османской империи, пак Австро-Мадярщины, што лишило печать на сербской културѣ. Сербы аж до 20. стороча мали два типы родины: проста, обычайна, мала и велика, росширена, так называна задруга, до 50 и веце людей, котры вели сполочное газдовство. Тота форма сполоченского живота была у давных славян, але Сербы захранили ю аж донедавна. Серед календарных и родинных обычайох шпецифичным е православна традиция Слава, коли ся славить день святого, котрый е патроном рода (групы родин), або даколи и цѣлого села. Характерным танцьом Сербох е карѣковый танець коло. == Вызнамны особы == Святый Сава (1169-1236) - главна политична особность в добѣ росширѣня Сербского княжества, первый сербскый архиепископ Вук Караджич (1787-1864) - народный будитель, реформатор сербского языка Никола Тесла (1856-1943) - физик == Жерела и одказы == Всемирная история в датах и событиях. Москва: ОАО Изд-во «Радуга», 2002 ISBN 5-05-005005-7 - Chronologie universelle/ Paris: Larousse, 1997 ISBN 03-521229-0 Кашуба М.С.: Сербы. //Народы и религии мира: Энциклопедия / Гл. ред. В. А. Тишков, Редкол.: О. Ю. Артемова, С. А. Арутюнов, А. Н. Кожановский и др. - М.: Большая Российская энциклопедия, 1999. - 928 с: ил. ISBN 5-85270-155-6 Сс. 477-480.

Source: original
Вая (варош)

Ва́я (мад. Vaja) - варош у медьє Сабольч-Сатмар-Береґ, Мадярщина. == Історія == Село первый раз ся споминать у 1272 році. Из 1970 року мать статус варощика, в из 2009 року - статус вароша. == Обывательство == У селі на 2001 рӯк живе 3570 людий, из них на 2010 рӯк: Мадяры - 96% Цигани - 4% == Памняткы == Замок (ныні - музей); Цирьков XV стороча. == Удкликованя == Тоты даны суть часточно або цалком основаны на перекладі статі Вая (місто) на Украйиньскӯв Вікіпедії (чісло ревізії не было становлене).

Source: original